CELEX: C2006/074/19
Language: hu
Date: 2006-03-25 00:00:00
Title: C-54/06. sz. ügy: Az Európai Közösségek Bizottsága által a Belga Királyság ellen  2006. február 1-jén  benyújtott kereset

25.3.2006   
            
            
               HU
            
            
               Az Európai Unió Hivatalos Lapja
            
            
               C 74/10
            
         Az Európai Közösségek Bizottsága által a Belga Királyság ellen 2006. február 1-jén benyújtott kereset
   (C-54/06. sz. ügy)
   (2006/C 74/19)
   Az eljárás nyelve: francia
   Az Európai Közösségek Bizottsága (képviseli: J. Hottiaux és F. Simonetti, meghatalmazotti minőségben, kézbesítési cím: Luxembourg) 2006. február 1-jén keresetet nyújtott be az Európai Közösségek Bíróságához a Belga Királyság ellen.
   Az Európai Közösségek Bizottsága keresetében azt kéri, hogy a Bíróság:
   
               1)
            
            
               állapítsa meg, hogy a Belga Királyság – mivel nem fogadta el azokat a törvényi, rendeleti vagy közigazgatási rendelkezéseket, amelyek szükségesek ahhoz, hogy megfeleljen a bizonyos tervek és programok környezetre gyakorolt hatásainak vizsgálatáról szóló, 2001. június 27-i 2001/42/EK európai parlamenti és tanácsi irányelvnek (1) – nem teljesítette a fenti irányelvből eredő kötelezettségeit;
            
         
               2)
            
            
               kötelezze a Belga Királyságot a költségek viselésére.
            
         Jogalapok és fontosabb érvek:
   Az irányelv átültetési határideje 2004. július 21-én lejárt. Belgium még mindig nem hozta meg azokat az intézkedéseket, amelyek a flamand régió és a szövetségi kormányzat hatáskörébe tartoznak, vagy mindenesetre nem közölte azokat a Bizottsággal.
   
      (1)  HL L 197., 2001.7.21, 30.o.; magyar nyelvű különkiadás 15. fejezet, 6. kötet, 157. o.